Turkiyaning janubi-sharqida Kurdiston Ishchilar partiyasiga qarshi keng ko‘lamli amaliyot o‘tkazilmoqda. Chegara hududidagi Diyorbakir va Bingel viloyatlarida joylashgan Kulp, Lidjye va Xani tumanlarida o‘tkazilayotgan ushbu tadbirlarga xavfsizlik kuchlarining 7 ming nafardan ortiq xodimi jalb etilgan. Diyorbakir gubernatori ma’lumotiga ko‘ra, Lidjye tumanida terrorchilarga aloqadorlikda gumon qilinib, 2 kishi qo‘lga olingan. Shu hududda joylashgan ikkita qishloqdagi 8ta uy tintuv qilingan. Umuman, amaliyot boshlangan 5 mart kunidan buyon shu vaqtga qadar partiya vakillari yashirinadigan 19ta boshpana, shuningdek partiyaning 7ta obekti va ulkan miqdordagi giyohvand moddalari partiyasi yo‘q qilingan.